আরও ৫ বছর বিনামূল্যে রেশন, ঘোষণা প্রধানমন্ত্রীর

ছত্তিশগড়: নির্বাচনের (Election) আগে বড় ঘোষণা করলেন প্রধানমন্ত্রী নরেন্দ্র মোদি (PM Narendra Moldi)। শনিবার ছত্তিশগড়ে এক নির্বাচনী জনসভায় মোদি বলেন, আগামী পাঁচ বছর ৮০ কোটিরও বেশি মানুষকে বিনামূল্যে রেশন সরবরাহ (Free Ration Scheme)করার সিদ্ধান্ত নিয়েছে কেন্দ্রীয় সরকার। সভায় উপস্থিত জনতার উদ্দেশে তিনি বলেন, বিজেপি সরকার দেশের ৮০ কোটির বেশি দরিদ্র মানুষকে বিনামূল্যে রেশন দেওয়ার প্রকল্প আরও ৫ বছর বাড়িয়ে দেবে। মানুষের ভালোবাসা এবং আশীর্বাদ সব সময় আমাকে পবিত্র সিদ্ধান্ত নেওয়ার শক্তি দেয়।

প্রধানমন্ত্রী বলেন, ‘এখানে অনেক বন্ধু কাজের জন্য বাইরে যান, তাঁদের জন্য বিজেপি সরকার এমন ব্যবস্থা করেছে যে দেশের যে কোনও প্রান্তে গেলেও আপনি বিনামূল্যে রেশন পাবেন। তাই মোদী আপনাকে এক দেশ-এক রেশন কার্ডের সুবিধা দিয়েছে।’ ২০২০ সালে কোভিড অতিমারীর সময় প্রধানমন্ত্রী গরিব কল্যাণ অন্ন যোজনা চালু করা হয়েছিল। যার অধীনে সরকার দেশবাসীকে ৫ কেজি পর্যন্ত খাদ্যশস্য বিনামূল্যে সরবরাহ করার ঘোষণা করেছিল। পরবর্তী সময়ে এই স্কিমের মেয়াদ বারেবারে বাড়ানো হয়েছে। শেষবার এই স্কিমের মেয়াদ ৩১ ডিসেম্বর পর্যন্ত বাড়ানো হয়।

আরও পড়ুন: ৪০ বছর পেনশনে বঞ্চিত স্বাধীনতা সংগ্রামী!

এদিকে শুক্রবারেই রায়পুরের এক জনসভায় ছত্তিশগড় বিধানসভা নির্বাচনের জন্য বিজেপির ইস্তাহার প্রকাশ্যে এনেছেন কেন্দ্রীয় স্বরাষ্ট্রমন্ত্রী অমিত শাহ। যার নাম দেওয়া হয়েছে ‘মোদী কি গ্যারান্টি ২০২৩’। সেই ইস্তাহারে অন্য অনেক প্রতিশ্রুতির মধ্যে রয়েছে স্বাস্থ্যবীমা প্রকল্প, রান্নার গ্যাসে ভর্তুকি এবং রাজ্যের দরিদ্র মানুষকে বিনামূল্যে অযোধ্যার রামমন্দির পরিদর্শন করানোর প্রতিশ্রুতিও। এরপরই শনিবার ছত্তীসগড়ে গিয়ে বিনামূল্যে রেশন দেওয়ার ঘোষণা করলেন প্রধানমন্ত্রী।